Centramerika strigeto

La Centramerika strigeto (Glaucidium griseiceps, laŭ kio ankaŭ Grizkapa strigeto) estas malgranda strigo, tio estas birdospecio parto de pli granda grupo de noktaj rabobirdoj konataj kiel Strigedoj, kiuj enhavas plej parton de la specioj nomataj strigoj. La alia grupo estas la turstrigoj, nome Titonedoj. Ĝi troviĝas en Centra Ameriko, nome en Belizo, nordorienta Kolombio, Kostariko, plej norda Ekvadoro, norda Gvatemalo, norda Honduro, suda Mexico, eble en Nikaragvo, kaj en norda kaj orienta Panamo.

Taksonomio kaj sistematiko
La International Ornithological Committee (IOC) traktas la Centramerikan strigeton kiel monotipa. Tamen, la Taksonomio Clements kaj Handbook of the Birds of the World agnoskas tri subspeciojn, la nomiga Glaucidium griseiceps, G. g. occultum, kaj G. g. rarum.Clements, J. F., T. S. Schulenberg, M. J. Iliff, S. M. Billerman, T. A. Fredericks, J. A. Gerbracht, D. Lepage, B. L. Sullivan, kaj C. L. Wood. 2021. The eBird/Clements checklist of Birds of the World: v2021. Elŝutita el  Alirita la 25an de Aŭgusto, 2021HBW kaj BirdLife International (2020) Handbook of the Birds of the World and BirdLife International digital checklist of the birds of the world Versio 5. Disponebla ĉe:  [.xls zipped 1 MB] Alirita la 27an de Majo, 2021

Aspekto
La Centramerika strigeto longas 13 ĝis 18 cm. Maskloj pezas 50,6 ĝis 58,8 g kaj inoj ĉirkaŭ 56 g. La krono kaj nuko de plenkreskuloj estas grizecbrunaj; la krono havas flavecbrunajn ĝis blankecajn makulojn kaj en la nuko estas malhelaj "falsaj okuloj". Iliaj supraj partoj kaj vosto estas tre brunaj kaj la vosto havas palajn striojn trans ĝi. Iliaj subaj partoj estas blankecaj kun ruĝecbrunaj strioj. La krono kaj nuko de junuloj estas grizaj; la krono estas senmakula kaj la falsaj okuloj de la nuko estas fulgecaj. Holt, D. W.; Berkley, R.; Deppe, C.; P. L. Enríquez; Petersen, J. L.; Rangel Salazar, J. L.; Segars, K. P.; Wood, K. L.; Kirwan, G. M.; Marks, J. S. (2020). del Hoyo, J.; Elliott, A.; Sargatal, J.; Christie, D. A.; de Juana, E. (eld.). "Central American Pygmy-Owl (Glaucidium griseiceps), version 1.0". Birds of the World Online. Cornell Lab of Ornithology, Ithaca, NY. doi:10.2173/bow.capowl1.01. Alirita la 6an de Septembro, 2021.

Distribuado kaj habitato
La Centramerika strigeto troviĝas ekde Veracruz, Oaxaca, kaj Chiapas en suda Meksiko tra norda Gvatemalo, suda Belizo, norda Honduro, norda Kostariko, kaj norda kaj orienta Panamo ĝis nordokcidenta Kolombio kun vakuo en Nikaragvo. Disa populacio troviĝas en la fora nordokcidenta Ekvadoro. Ĝi loĝas en humidaj tropikaj ĉiamverdaj arbaroj de malaltaj teroj kaj piedmontoj, sekundaraj arbaroj, duonmalfermaj areoj, kaj maturaj kakao-plantejoj. Laŭ alteco ĝi varias de marnivelo ĝis 1 200 m en Meksiko kaj Honduro, 1 300 m en Gvatemalo, kaj 800 m en Kostariko. En Ekvadoro ĝi estas konata nur inter 200 kaj 600 m.

Kutimaro
Manĝado
Kvankam la Centramerika strigeto estas ĉefe noktema, ĝi ofte ĉasas ankaŭ tage. Ĝia dieto estas malbone konata, sed oni supozas, ke ĝi konsistas el grandaj insektoj, aliaj senvertebruloj, kaj malgrandaj lacertoj, birdoj kaj mamuloj.

Reproduktado
La reprodukta fenologio de la Centramerika strigeto estas preskaŭ nekonata. Oni raportis, ke ĝi demetas du ĝis kvar ovojn en aprilo kaj majo, uzante naturan kavaĵon aŭ malnovan pego-truon kiel nestejon.

Voĉo

La kanto de la Centramerika strigeto "komenciĝas per 2–4 egale interspacigitaj huadoj, sekvataj de [tre] mallonga paŭzo, poste [serio de 6–18 tre similaj notoj, 'hu-hu, hu-hu-hu...'". Ĝin foje antaŭas triloj.

Statuso
La IUCN taksis la Centramerikan strigeton kiel Malplej Zorgigan. Ĝia populacio estas nekonata sed oni kredas, ke ĝi estas stabila.

 Referencoj 

 Field Guide to the Birds of North America. National Geographic. .
 Josep del Hoyo, ed. Handbook of the Birds of the World Vol 5. .
 David Allen Sibley. The Sibley Guide to Birds. National Audubon Society. .
 König, Claus kaj Friedhelm Weick: Owls of the World. Christopher Helm, London 2008, 

 Eksteraj ligiloj 




 Centramerika strigeto ĉe Cornell Lab of Ornithology

Kategorio:Strigedoj
Kategorio:Birdoj de Meksiko
Kategorio:Birdoj de Centra Ameriko
Kategorio:Birdoj de Kolombio